Life After People

Ang Life After People ay isang serye sa telebisyon ng History Channel na kung saan ang mga siyentipiko, inhinyero sa estruktura, at iba pang mga dalubhasa ay nagbubulaybulay tungkol sa kung ano ang mangyayari sa Daigdig kapag biglang nawala ang sangkatauhan. Pinag-uusapan ng mga tinampok na dalubhasa ang tungkol sa magiging bunga ng kawalan ng tao sa kalikasan at mga bakas ng kabihasnan na naiwan. Ang mga serye ay inunahan ng isang dalawang oras na espesyal na isinahimpapawid noong 21 Enero 2008 sa History Channel na nagsilbing totohanang pilot para sa mga serye na unang ipinalabas noong 21 Abril 2009. Ang dokumentaryo at mga sumunod na serye ay kapuwang isinalaysay ni James Lurie.

Batayan
Hindi nagbibigay ang palabas ng ispekulasyon kung paanong maglaho ang sangkatauhan, at tinutukoy nito na nangyari o naganap na ito nang biglaan, kung kaya naiwan ang lahat ng mga bagay kabilang na ang mga alagang hayop at domestikadong hayop na kinakailangang mangalaga at magsustento sa kani-kanilang mga sarili. Ang eksperimentong kaisipan ay nakabatay sa mga naitalang bunga ng biglang pagtanggal ng mga tao mula sa isang lugar at ang mga bunga na naganap kapag hindi tinuloy ng tao ang pagpapanatili ng mga gusali at impraestrukturang urbano. Nagsisimula ang pagsasalaysay sa katanungang:

Ang mga kabanata ng serye ay nagbibigay ng mga halimbawa ng pagkabulok sa imprastraestrukturang urbano at biyolohiya. Ang pagtuon ay sa mga tiyak na lokasyon tulad ng mga tukudlangit, istrakturang panrelihiyon tulad ng mga simbahan, tulay, saplad at mga gusaling pampamahalaan, at ang magiging tadhana ng mga kaugnay na bagay tulad, ng mga artipakto, dokumento at katawan ng tao. Nakalakip din ang kapalaran ng ilang uri ng mga halaman at hayop. Bawat kabanata ay may isang bahagi na kung saang sinusuri ng mga dalubhasa ang mga tunay na lokasyong iniwan na ng tao, kabilang na ang mga ghost town at ibang mga sityo ng pagkasira, kung saan ang pagkasira ay dulot ng mga pangyayaring kahalintulad ng mga inilalahad sa kabanata. Bagaman pinag-uusapan ng serye ang mga magiging kalaparan ng mga kilalang palatandaang pook (landmarks) sa mundo, ang pangunahing tuon ay sa mga sitwasyon na maaaring maganap sa mga lokasyon sa Estados Unidos.

Ang maraming mga kaganapan maaaring maganap pagkaraang maglaho nang biglaan ang mga tao ay ipinapakita gamit ang mga dramatisasyong CGI (computer-generated imagery). Ang timeline ng mga hinulaang kaganapan ay nagsisimula sa mga isang araw pagkaraan ng paglaho ng sangkatauhan at magtutuloy hanggang sa sandaan-milyong taon sa hinaharap (isang araw, isang linggo, isang taon, 10 taon, 15 taon, 25 taon, 50 taon, 100 taon, 200 taon, atbp.).

Tagline
Ang tagline ng palabas ay ang sumusunod na nagbabantang pagbati (sa Ingles):

Habang ang lahat ng mga kabanata ay nagtatapos sa pamagat na umaangkop sa huling pangungusap:

Latinoamérica sin humanos
May isang bersiyong Latinong Amerika ng palabas na ipinalabas sa History Latinoamerica, na may pamagat na Latinoamérica sin humanos. Pinag-uusapan ng palabas ang mangyayari sa Latinong Amerika, lalo na sa Arhentina, Brasil, Tsile, Colombia, Mehiko at Venezuela, kapag naglaho nang biglaan ang sangkatauhan.

Mga kabanata

Espesyal (2008)

Unang panahon (2009)

Pangalawang panahon (2009)

Antas/Datos
Ang pandalawang-oras na espesyal na dokumentaryo ay may mga takapakinig na 5.4 na milyong manonood at ang pinakapinapanood na palabas sa History Channel. Isinahimpapawid ang palabas sa Nagkakaisang Kaharian sa Channel 4 at isinalaysay ni Struan Rodger noong 29 Mayo 2008. Isinahimpapawid sa Australya sa Channel Seven ang palabas noong 25 Nobyembre 2008, ibinago upang maipalabas sa loob ng 90 minuto, at isinalaysay ni Simon Reeve. Isinahimpapawid naman ito sa Hong Kong sa Television Broadcast Limited (TVB), at isinalaysay ito ni Kenneth Chan Yan.

Ang tagumpay ng espesyal ay nagbunga ng paggawa ng spin-off na mga serye sa telebisyon na unang ipinalabas sa History Channel noong 21 Abril 2009. Sinimulan ang pagsasahimpapawid ng ikalawang panahon noonh 5 Enero 2010.

Pambahay na midya
Inilabas ng A&E Home Video ang mga sumusunod na DVD:

Tungkol sa orihinal na dokumentaryo:
Pamagat: Life After People (History Channel).
UPC: 733961110906.
Petsa ng paglabas ng DVD: March 18, 2008.
Oras ng pagpapalabas: 94 minuto.

Tungkol sa unang panahon ng mga serye:
Pamagat: Life After People: The Complete Season One.
UPC: 733961155303.
Petsa ng paglabas ng DVD: 27 Oktubre 2009.
Oras ng pagpapalabas: 470 minuto.

Tungkol sa ikalawang panahon ng mga serye:
Pamagat: Life After People: The Complete Season Two.
UPC: 733961221626.
Petsa ng paglabas ng DVD: 27 Hulyo 2010.
Oras ng pagpapalabas: 425 minuto.

Tingnan din
 Talaan ng mga palabas ng History Channel

Mga sanggunian

Palatuntunan ng History